JohanHeinsen/ENO huggingface dataset:
Viborger Samler, 1844-06-11
Nyeste Postefterretninger. Ostindien og China. De med sidste OverlandMail ankomne Efterretninger ere ikke af stor politisk Jnteresse. J Lahore (Pendschab) er Sindschit-Singh myrdet, en Broder til den ved den sidste Statsomvæltning myrdede Vezir Dhyan Singh, og altsaa Onkel til Deellip Singhs nuværende Vezir, Hira Singh. Hans Død foranledigedes ved hans Deelagtighed i den af to naturlige Sønner af Rundschit Singh indledede Opstand; disse Prindser havde kastet sig ind i den 80 eng. Mile Norden, for Lahore liggende Fæstning Sealcote, hvorfra de arbeidede paa Maharadscha Dellip Sings og Hira SingheFald. Schindschit Sing ilede til Lahore for at vinde de derværende Tropper, der imidlertid paa Grund af de iblandt dem af Veziren Hira Singh uddeelte Pengesummer vedbleve at være Maharadscha troe. Saaledes lykkedes det da Veziren at overvælde Schindschit og dræbe ham. Hiras Hovedstøtte er imidlertid den af Rundschit Singh samlede store Skat, der gjør ham det muligt at opveie med Guld de ham omgivende Skarers Bistand, Standser Kilden, da er det ude med Hiras Herredømme. - J Seinde er det ingenlunde roligt. Beludscherne nærme sig atter de britiske Cantoneringer, og en imod disse Røverborder udsendt Lieutenant maatte med et Tab af 10 Døde og 20 Saarede trække sig tilbage. Senere har man udsendt imod Røverne en større Magt, hvilken det formodentligen vil lykkes at tæmme de omstreifende Beludschere. Denne Begyndelse til en ny Guerillakrig er saa meget mere ubehagelig, som Heden atter begynder at indfinde sig, og man derfor maa befrygte, at Sygdomme atter ville gribe om sig iblandt Tropperne.
Viborger Samler, 1844-06-11
Sir Charles Napier vedbliver at lægge Energie for Dagen. De fem bengalske Regimenter, der havde vægret sig ved at tiltræde Marschen til Scinde, ere – efterat man har tilstaaet dem nogle Concessioner – vendte tilbage til deres Pligt, og de ere tildeels allerede ankomne til Seinde.
Viborger Samler, 1844-06-11
De fangne Emirer ere fra Bombay førte til Calcutta, deres fremtidige Opholdsted. – J Gwalior har man allerede intrigueret imod den af Briterne indsatte Vezir. For at være de vigtigere Puncter nærmere, vilde Generalgouverneuren begive sig til Allahabad. Man roser denne høie Embedmands seneste Foranstaltninger, blandt hvilke hører Jndførelsen af et militairiskt organiseret Politi i Bengalen. Cholera herskede i alle Gouvernementer, dog ikke i nogen høi Grad.
Viborger Samler, 1844-06-11
De nyeste Efterretninger fra China melde, at Chineserne havde i Havnen Schanhae bemægtiget sig et engelsk, med Opium ladet Skib. En britisk Kjøbmand har ved denne Leilighed brændemærket sig ved at spille en Angivers nedrige Rolle. Skibet blev imidlertid senere sendt til Staden Victoria paa Øen Hongkong, og er frigivet imod en Pengebod af 500 Dollars.
Viborger Samler, 1844-06-11
Storbritannien og Jrland. London, den 4de Junii. J Gravesend har raset en Jldebrand, der har ødelagt 25, og stærkt beskadiget 5 andre Bygninger.
Viborger Samler, 1844-06-11
Efter Beretninger fra Erzerum har Gouverneuren i den persiske Stad Meschid ladet Missionairen Wolff escortere ved et Følge af 270 turkomanske Ryttere til Bochara.
Viborger Samler, 1844-06-11
Sir Henry Hardinge, der den 7de Juni afgaaer til Ostindien, er af Directeurerne for det ostindiske Compagnie ogsaa udnævnt til Sir Hugh Goughs eventuelle Efterfølger i Overcommanden.
Viborger Samler, 1844-06-11
Ifølge Efterretninger fra Dublin var Appellation i Form af writ of error nedlagt af de Domfældte den 1ste Junii. Appellationsdocumentet var imidlertid ikke kommet til London den 4de Juni, og man betvivlede, at Overhusets Kiendelse vilde vorde afsagt for end om 3 Uger. Omkostningerne ved den omsider tilendebragte Kæmpe proces ere uhyre store, indtil den Dag da Juryen afgav sit Verdict skulle de paa de Anklagedes Side beløbe sig til 21000 Lstl. De sidste Efterretninger fra Dublin tale vel om stor Bevægelse iblandt Jrerne; dog frygter man ikke for Udbrud af Uroligheder. Jkkedestomindre skulle flere Batailloner af Garden have erholdt befaling til at holde sig marschfærdige.
Viborger Samler, 1844-06-11
London, den 6te (om Morgenen). Londonerjournalerne ere fulde af Beretninger om de Festligheder, der have fundet Sted i Windsor til Ære for Keiseren af Rusland, og Kongen af Sachsen. En glimrende Revne af Garde og Linietropperne afholdtes igaar under en af de dygtigste Ryttergeneralers - Viscount Combermeres - Overcommand. Antallet af Tropperne var ikke stort – 3 Garde Batailloner, et Linie=Infanteriereg., to Garde-Cavallerie Reg., et Uhlanreg., og noget ridende og Fodartillerie -men de hørte til de meest udmærkede i den britiske Hær Keiseren var til Hest, ledsaget af Kongen af Sachsen, Prinds Albert, Hertugen af Cambringe, Hertugen af Wellington, Marquis af Anglesen, Sir Rob. Peel og flere høie Personer, og syntes at beskæftige sig meget med en Mønstring, af Tropperne i Detail, medens Musikcorpset ham til Ære, spillede den russiske Nationalhymne. Keiseren bevidnede General Combermere sin Tak, da han forlod Pladsen. Efter Mønstringen fulgte flere Evolutioner og tilsidst marscherede Tropperne forbi Keiseren, der med en alvorlig militair Hilsen besvarede Tilskuernes gjentagne Hurraraab. Ved Forbidefileringen stillede Prinds Albert, Hertugen af Cambringe, Hertugen af Wellington og Marquis af Anglesea sig i Spidsen for deres resp. Regimenter. Det store Bal til Fordeel for de emigrerede Polakker, skal nu bestemt afholdes den 10de Junii. For nogle Dage siden taltes der om at udsætte denne Fest, men i en igaar afholdt Forsamling af de Ballet patroniserende Damer, hvis Spidse Marquisen af Allesbury staaer, bemærkedes udtrykkeligt, at der slet ingen Grund var til at udsætte Festeen; tillige bemærkedes, at der iaar allerede vare afsatte 3 Gange saa mange billetter som ifjor ved samme Tid.
Viborger Samler, 1844-06-11
Man troer nu at Kong Ludvig Philip vil den 8de Septbr. ankomme til England.
Viborger Samler, 1844-06-11
Det er temmelig vist, at Greve de Grey vil fratræde sin Post som Vicekonge i Jrland. O'Connells Domfældelse har foranlediget Folkeforsamlinger overalt i Jrland. Der besluttes at nedlægge Protester imod hans uretfærdige Jndespærring; Repealrenten forøges. J Repealassociationens første Forsamling efter O'Connells Fængsling var Repealrentens ugentlige Beløb større end nogensinde før. Mange liberale Municipaliteter have fattet den Beslutning at afsende paa en bestemt Dag Deputationer til Dublin for at bevidne O'Connell Folkets Deeltagelse med Hensyn til hans Martyrdom. Den 13de skal være udseet til denne Demonstration.
Viborger Samler, 1844-06-11
Frankerig. De fleste fornemme Russer, som opholde sig i Paris, ere afreiste til London for at bringe Keiseren deres Hylding.
Viborger Samler, 1844-06-11
J de Deputeredes Kammer ere Discussionerne om Supplementarerediterne endte med Undtagelse af de afMarineministeriet forlangte Creditsummer. Disse ville den 3die Juni vorde Gienstand for en høist levende Discussion. Billault, Dusaure, Dupin og Hernaux ville angribe Marinedepartementets Administration, og Prindsen af Jonvilles Brochure vil ved denne Leilighed komme til at spille en vigtig Rolle. Hernaux er Adjutant hos Prindsen, og skal have viist stor Virksomhed ved Brochurens Affattelse. Som Grund til Sultanen af Maroccos Krigserklæring, imod Frankerig, anfører Journ. Alger. Frankerigs Jntervention i Sultanens Differents med Spanien. Sultanen stoler paa de Rustninger, som Abdel Kader lader foranstalte iblandt Landets Grændsestammer.
Viborger Samler, 1844-06-11
Paris, den 4de Junii. (Ad overordentlig Vei over London). De nyeste Efterretninger fra Algier gjøre det høist sandsynligt, at det vil komme til et Brud imellem Frankerig og Marocco; 10 Reg. have erholdt befaling til at holde sig beredte til Jndskibning til Oran, den ved Maroccos Grændser nærmest liggende franske Havn.
Viborger Samler, 1844-06-11
Kongeriget Preussen. Berlin, d. 3die Junii. Hertil ere ankomne foruroligende Efterretninger om Keiserinden af Ruslands Befindende. Hendes Afreise til Berlin er derfor udsat. Til Keiserindens Nervesvaghed og Afkræftelse kommer endnu den meget lidende Tilstand, hvori den for 5 Maaneder siden formælede Storfyrstinde Alexandra befinder sig, om endog Foranledningen til denne lidende Tilstand iøvrigt er glædelig.
Viborger Samler, 1844-06-11
Belgien. En skrækkelig Ulykke har den 31te Mai fundet Sted i Kulminerne ved Horlop. En Explosion, til hvilken man ikke kjender og sandsynligviis ikke vil opdage Aarsagen, har fundet Sted i en Dybde af 285 Metres. Sex og tyve Arbeidere have tilsat Livet; 4 ere haardt saarede.
Viborger Samler, 1844-06-11
De forenede nordamericanske Fristater. Efteren i Br. Zeit, indrykket detailleret Efterretning skulde man antage, at det har været Jrerne, der have aabnet Angrebet paa de Native Americans, og at disse have efter en heftig Kamp tilbagedrevet Jrerne. At den første Dags Excesser skulde lede til de Afskyeligheder, der fandt Sted den følgende Dag, er uforklarligt, naar der hensees til at en talrig Militairmagt var opstillet og understøttet ved et Corps af United States Marinesoldater. Den tredie Dag lede Jrerne et betydeligt Nederlag. Hobene, med hvilke Pøbelen havde forenet sig, brøde ind i de bortflygtede Jrers forladte Huse, hvis Jndre gjennemsøgtes. Tropper marscherede frem og tilbage; Officierer og Ryttere sprængte igjennem Gaderne; men Jntet skeete forat adsprede Pøbelhobene, der ligesom under Militairets Beskyttelse fortsatte Ødelæggelsens Værk. Kl. 2 om Eftermiddagen, da den største Deel af Militairet var gaaet tilbord, omringede Pøbelen den catholske Michaelskirke. De til dennes Beskyttelse posterede Soldater aabnede Tumultanterne strax Adgang til Kirken, der blev stukken i Brand. Kirkens Brand var ligesom Signalet til en almindelig Ødelæggelse af de Catholikerne tilhørende offentlige Bygninger. Omsider fandt de commanderende Generaler det dog passende at vise Alvor. Der befales Artilleriet og Cavalleriet at rykke frem; omgivne af deres Stab og ledsagede af Byens Major og Scheriff, skride de Commanderende frem i Spidsen for deres tappre Krigere imod Mordbrænderne. Men Disse ængstes ikke. de vise en fræk Pande, og under Raabet: "Hvo vover at fyrre paa americanske Borgere, gaae de imod Soldaterne. Befalingsmændene true og remonstrere, men de udlees og forhaanes. Augustinerkirkens Brand endte Scenen. Denne gamle Kirke var omringet af en stærk Militairmagt. Politiet og Tropperne fordreves ved Steenkast; Majoren blev saaret. Først ved Midnat ankom Gouverneuren til Staden, og tog kraftige Forholdsregler, hvorved det lykkedes ham at gjøre Ende paa Anarchiet i Staden.
Viborger Samler, 1844-06-11
Sverrig. Hs. M. Kongen ankom den 31te Mai til Gothenborg og hilsedes med de meest levende Hurraraab. Residentsen var hele Dagen til seent ud paa Aftenen bogstaveligen beleiret af aldeles nigjennemtrængelige Skarer, der saa ofte Hs. Majestæt viste sig ved noget Vindue, svingede Hatte og Lommetørklæder, og paa enhver Maade gav deres Kjærlighed og deres Glæde over at see Kongen, tilkiende. Den 1ste De, lagde Kongen Grundstenen til den nye Børsbygning. – J Gothenborg har følgende Adresse erholdt talrige Underskrifter blandt alle Stænder: "Til Sverrigs simple Mænd og alle Venner af Fædrelandet. Vi Undertegnede anerkjende herved Nødvendigheden af en Repræsentationsforandring, og da vi ikke kunne vente af den nuværende Stænderfordeling et nationalere Repræsentationsforslag, end det, der nu ligger til Afgjørelse, have vi ved at underskrive vore Navne villet udtrykke denne vor Mening med det Ønske, at Forslaget maa blive antaget af Rigets snart sammentrædende Stænder. Gothenborg i Mai 1844. - Kong Oscar har ladet sig dagerretypere, for at hans Billed paa Mønterne kan udpræges derefter. Det er udentvivl det første Portrait af en Konge, som ikke er flatteret.
Viborger Samler, 1844-06-11
Jndenlandske Efterretninger.
Viborger Samler, 1844-06-11
Kjøbenhavn. For ikke længe siden lod Cancelliet, paa Grund af Rygteplacaten, anlægge Sag imod Fædrelandets Redacteur, fordi han havde meddeelt, at de dansk-ostindiske Establissementer vare solgte til England. Vor Sagfører – hedder det nu i Fædrelandet – gjorde Retten opmærksom paa, at den incriminerede Beretning ikke indeholdt et Rygte, men et Factum, om hvis Existents eller Jkke-Existents General-Toldkammeret, hvis Erklæring han opfordrede Retten til at indhente, kunde meddele fornøden Oplysning. Retten udbad sig derefter den saaledes forlangte Erklæring igjennem det danske Cancelli, men dette Collegium nægtede ikke blot at svare herpaa, men tilkjendegav tillige Retten, at det ikke var dets Sag at oplyse eller bevise det Uhjemlede i de Rygter, der indeholdtes i Bladene. En derpaa af Proc. Christensen gjort Jndstilling til Retten om directe at tilskrive Generaltoldkammeret herom, toges ikke til Følge, hvorimod der bevilgedes en af ham subsidialiter begjært Anstand til i eget Navn og paa sin Mandants Vegne at correspondere med Toldkammeret. Dette Collegium nægtede derefter ligeledes at svare, og der stod altsaa intet andet tilbage for Fædrelandets" Sagfører end at begjære Anstand, for at indhente den fornødne Oplysning fra det engelsk ostindiske Compagnie i London. Den 25de Mai har Hof= og Stadsretten bevilget den nævnte Anstand foreløbig forlænget i 8 Uger, og eene de i denne enkelte Sag voterende Assessorer, af Cancelliensyn uafhængige, Retfærdighedsfølelse, saavelsom det engelske Compagnies mulige og forventede Beredvillighed til at svare os, ville vi altsaa have at takke for, at vi ikke afskjæres Muligheden af at bevise vor meddeelte Beretnings Sandhed og ubetinget dømmes." Da Hs. M. Kongen anseer det magtpaaliggende, at der gjøres en Ende paa de Forviklinger og Hindringer, navnlig for Communalvæsenets hensigtsmæssige Bestyrelse, der i en Mængde sønden for Kongeaaen liggende Pastorater ere en Følge af, at Beboerne henhøre deels under Ribe Amt, deels under Tønder, Lygumkloster og Haderslev Amter, saa er det overdraget Amtmanden i Ribe Amt, paa de jydske Beboeres Vegne, at indlede de fornødne foreløbige Forhandlinger med de vedkommende slesvigske Amtmænd, og dernæst i Forbindelse med bemeldte Amtmænd at gjøre Forslag til Forholdenes Ordning saaledes, at de paagjældende Sogne hver for sig henlægges enten under Ribe Amt eller under et af de nævnte slesvigske Amter.
Viborger Samler, 1844-06-11
J Forbindelse med den under 25de Mai d. A. allernaadigst bifaldte Forening af Herredsfoged- og Skriver Embedet i Loe Herred med Birkedommer-Embedet i Ballum og Møgeltønder Birker, er det ved allerhøieste Reskript af f. D. bestemt, at Hovedgaarden Østerbygaard i Wandrup Sogn skal fra Loe Herred henlægges under Andst Herreds Jurisdiction.
Viborger Samler, 1844-06-11
Det beslaglagte Onsdagsnumer af Kjøbenhavnsposten, indeholdt, foruden et andet Afsnit af Afhandlingen om Vor Slave-Emancipation," samt adskillige andre Smaating, en Artikel om en Sammenligning mellem Hvad der er skeet i Danmark i de fire Aar, siden sidste Tronskifte, og i Sverrig i de sidste fire Maaneder siden Kong Oscars Tronbestigelse.
Viborger Samler, 1844-06-11
J Kjøbenhavn har Admiral Bille og Commandeur Dahlerup i Forening med en stor Deel Grosserere udstædt en Jndbydelse til at stifte en Forening for Søfartens Fremme, hvis Øiemeed skal være Befordring af nantisk Opdragelse og Oplæren; af Oplæren i Dampskibsmaskinerie; Vedligeholdelse og Udvidelse af godt Skibsbyggeri; Befordring af Navigationslærens Dannelse; af Skibsmaterialiers Forsvarlighed o. s. v.
Viborger Samler, 1844-06-11
Paa Grund af foruroligende Rygter om at Tivoli iaar aldeles ikke svarer Regning, har Comiteen for samme, af Hensyn til Actionairerne, fundet sig foranlediget at bekjendtgjøre i Adresseavisen, at Jndtægterne for de første 6 Dage, fra den 27de Mai til 1ste Juni incl., overstege Udgifterne, ifølge en af Bogholderen meddeelt Beregning, med en Sum af circa 2000 Rbd.
Viborger Samler, 1844-06-11
Joseph Sammel Stern fra Mitau i Cuurland, 19 Aar gl., ansat paa Grosserer Urckes Contoir, havde en Dag i sidste Vinter, da han var ene paa Contoiret, opbrudt sin Principals Pult og bortstiaalet deraf et Pengebeløb i forskjellige Myntsorter, samt et Gulduhr, en Gulddaase &c. Tillige havde han opbrudt Fuldm. Zanders Pult og borttaget derfra omtr. 900 Rbd. Guldsagerne og den største Deel af Pengene havde han skjult bag Tapetet, og gjemt Resten imellem Foret og Klædet i sin Kappe. Han er nu bleven dømt til 1 Aars Forbedringshuusstraf og derefter ved Politiet at udføres af Landet.
Viborger Samler, 1844-06-11
Loll. Falsters A. klager over, at Bladets Censor, Justitsraad Møller, har strøget en Beretning, der skildrer Forholdet mellem Godseierne og Fæsterne i Præstøegnen, endskjøndt den samme Beretning staaer i "Almuevennen, af 8de Mai og altsaa har passeret Justitsraad Reiersens Censur.
Viborger Samler, 1844-06-11
Den Stænderdeputerede, Kammerherre Abrahamson, er i Løverdags vendt tilbage til Odense fra sin Udenlandsreise. (Hp. Av.)Hr. Øsgevad, som i Vinter foreviiste sit Cosmorama og sin Fuglesamling i Odense, er nu kommen tilbage dertil fra Hamborg, hvor han har forøget denne Samling med over 50 nye Fugle, og desuden erhvervet sig en ny Samling af Jnsecter og Conchylier m. m., som han, efter Fleres Ønske, nu agter at forevise ved Dagslyset. Slesvig. Tiedemanns Sag, uagtet han har vundet den ved Overretten, og Regjeringen vel neppe appellerer til det kieler Tribunal, tabes her endnu ikke af Sigte. Tiedemann agter nemlig at anklage Amtmand v. Scheel og sine øvrige Angivere, for at de kunne vorde straffede efter Loven. (Wandsb. Jnt. Bl.)
Viborger Samler, 1844-06-11
Horsens Byes Omgivelser have i det sidste Decennium, og især siden Byens Jorders Udskiftning, vundet uendelig meget, saavel med Hensyn til de mange smukke Haveanlæg, som de rundt om Byen anlagte Alleer &c.
Viborger Samler, 1844-06-11
Første Pintsedag aabnedes en i Anlægget "Pappegøien" opført smagfuld Pavillon, i hvilken der findes en meget stor Sal samt flere Smaaværelser og en Altan, hvorfra haves den skjønneste Udsigt over Fjorden. (Horf. Av.)
Viborger Samler, 1844-06-11
Viborg. Atter har et Selvmord fundet Sted her i Egnen i disse Dage, idet en Pige paa 15 Aar har hængt sig i et Faarehuus paa Lindum Mark. Motivet hertil er ubekjendt.
Viborger Samler, 1844-06-11
Udnævnelser og Entledigelse. Armeen. Under 3die Dennes er Capitain af 1ste Classe i den Kongl. Artilleribrigade C. A. L. H. v. Lesser, udnævnt til Chef for 1ste Artilleri-Regiments 1ste Batteri. Under s.D. er Cand. med. & chir. R. F. Petersen allern, udnævnt til Underlæge ved 2det Jægercorps. Under f. D. er Oberstl. og Commandeur for 13de Lin=Jnf. Batail. L. J. F. v. Tor kos, ifølge Ansøgning, meddeelt Afsked i Naade af Krigstjenesten, med Pension under Navn af Vartpenge, og er, som Følge deraf skeet følgende Avancement i Jnfanteriet, nemlig: Major i 1ste Lin. Jnf. Bat. C. F. v. Staggemeyer, R. af D., udnævnt til Oberstl. og Commandeur for 13de Lin. Jnf. Bal.; Capt. af 1ste Klasse i 14de Lin. Jnf. Ball. M. F. v. Wagner, udnævnt til Major i 1ste Lin. Jnf. Ball.; Capt. af 2den Classe i 3die Lin. Jnf. Ball. J P. v. Wel ding oprykket til Capt. af 1ste Classe ved samme Bataillon; Prlieutn. i 17de Lin. Jnf. Ball. C. L. v. Hansen udnævnt til Capt. af 2den Classe i 14de Linie Jnf. Bataillon med den ham reserverede Anciennetet og Secondlin, i 2de Linie Jnf. Ball. H. R. de Klocker, forfremmet til Premierlin, i 17de Linie=Jnfanteri=Bataillon.
Viborger Samler, 1844-06-11
Ledigt Embede. J Sydvesthorn under Tøndern Tolddistrict er vacant en Toldoppebørselscontrolleurpost, som er tillagt en aarlig Gage af 350 Rbd. og 100 Rbd. til Hestehold, samt fri Bolig. Den som ansættes er forpligtet til at vedligeholde Boligen og at udrede alle paa samme hvilende Afgifter, ligesom han og maa kunne stille den fornødne Caution. Fornævnte Post kan ansøges af dertil qvalificerede Underofficerer.
Viborger Samler, 1844-06-11
Handels= og Skibs-Efterretninger. Kjøbenhavn, den 6te Junii. J de sidste 8 Dage var den mere Liv i Kornhandelen her, Omsætningerne i Byg vare temmelig betydelige og Priserne ere stegne omtrent 8 sk. Bco. pr. Td. Med Rug vedbliver det imidlertid at være flaut. - Skibet "Johannes Hages ført af Capt. Rasmussen, er ankommet fra Havanna med 1,200 Kasser Sukker o. s. v. til Handelshuset Puggaard & Comp. (Bl. Td.)J et i Antwerpen udkommende Blad meldes, at to danske Skibe Catharina, Capt. Petersen og Eclipse", Capt Stehr, begge byggede i Blankenese, begge endnu nye, begge de stemte til Altona, have om Natten den 19de Mai i Kanalen ved England paaseilet hinanden, saa at begge vare funkne.
Viborger Samler, 1844-06-11
Et norsk Skib 4de syv Sødskende", kommende fra Havre, havde reddet Mandskabet fra begge og landsat samme i Dover. Foruden de ovenanførte Ligheder vare begge Skibsførerne fødte i een og samme By, de havde ægtet to Søstre, som ligeledes, og det undtagelsesviis, vare ombord, da Ulykken skete.
Viborger Samler, 1844-06-11
Odense. De forenede Communalbestyrelser i Odense, Nyborg og Assens agte nu at indgaae til Hs. M. Kongen med en allerunderdanigst Ansøgning om Concession til Anlæg af en fyensk Jernbane fra Assens over Odense til Nyborg, og ligesom de tidligere have befuldmægtiget trende Handlende af disse Communer, Agent og Stænderdeputeret Bruun i Assens, Komd. og Stændersuppleant Elias B. Muus i Odense og Agent O. B. Suhr i Nyborg til at foretage de fornødne Skridt til Actietegning for en saadan Bane, saaledes have de nu ogsaa givet de nævnte Herrer, i Forening med tvende Medlemmer af Communalbestyrelsen i Odense, Landsoverretsassessor Schønheyder (i Borgermesterens, Etatsr. Reimuths Sygdomsforfald) og Formanden for Borgerrepræsentationen, Redacteur Ove Thomsen, samt Bytogden i Nyborg, Cancellieraad Bierfreund, det Hverv, som Deputation til Hs. M. Kongen at søge denne vigtige Sag fremmet. Deputationen er i Løverdags afreist fra Fyen, for om muligt den 10de De, at erholde Audients hos Hs. M. Kongen (Hr. A.) Ved det saakaldte Kappelsteenmarked, som i Onsdags afholdtes ved Thisted, bleve ikke faa Heste solgte; men for det Meste til lave Priser, saasom fra 45 til 20 Rbd. Kun faa bleve betalte med 90 Rbd. og derover. En heel Deel fremmede Hestehandlere havde indfundet sig. (Thist. Av.)
Viborger Samler, 1844-06-11
Agger Kanals Skibsliste. Jndk. den 6te Juni, F. Bestrup af Nykjøbing fra Newcanie til Struer med Steenkul – Udg. den 5te: H. H. Nielsen af Fanøe fra Lempig til Kønigsberg med strandede Varer (Rum, Porter &c.), J Osmundsen af og til Mandal fra Krick. Den 6te: C. Nielsen af og fra Lemvig til Østerrusøer, Chr. B. Krogh af Klitmeller fra Thisted til Mandal, Osmund Jensen af og til Grimstad fra Lemvig, N. C. Marcussen af og til dito fra dito, H. Tønnesen af og til Christiansand fra dito, T. Tønnesen af dito til Mandal fra Lemvig, J. Rosenvold af og til Mandal fra Nykjøbing, M. Petersen af og til dito fra dito, Alle med Kornvarer. For Udgaaende laae i Kanalen den 6te: L. H. Schmith af Sylt fra Lemvig til England med Been.
Viborger Samler, 1844-06-11
Reisende med Dagvognen fra Ans til Viborg, den 10de Juni, Provst Prahl og Frue, Mad. Kruuse, Hr. Bjørn.
Viborger Samler, 1844-06-11
Døde. Nykjøbing paa Falster, Kjøbmand og Skipper Erik Christian Birkholm, 77 Aar - Valdemars Slot paa Thorseng: Forhenværende Jnspecteur ved de lehnske Baronier i Fyen og paa Lolland, og senere Jnspecteur ved de heinske Godser i Fyen, Frans Makkeprang, 81 Aar - Kiel: Prof. H. J. Stubbe, Pastor emer., 77 Aar. - Rathmannsdorf, Districtsdeputeret for det dänischwolder Godsdistrict, Proprietair Martens. – Thisted: Peter Smith (som Følge af et ulykkeligt Fald af en Vogn anden Pintsedag). – Randers: Jfr. Caroline Cathrine Røygaard, 21 Aar. (Forlangt indrykket.)R. Bay, Stænderdeputeret, Sogneforstander og Formand forflere Sogneforstanderskabers Districter, er nu udfriet fra sine fordiske Lidelser, og af en talrig Skare Venner og Bekjendte ledsaget til sit sidste Hvilested. Han vil dybt savnes i vore Forstanderskabers Møder, thi han vidste Raad, naar vi andre stode tvivlende, og var os en god Veileder. Hans Beredvillighed med at komme Enhver imøde, der søgte hans Raad; hans Følsomhed for den Fattige, der ikke gik utrøstet fra ham, sikkrer ham et seent Eftermæle. Hans bedre Levetid henrandt paa Sødals Hovedgaard i Rødding Pastorat, hvor han virkede med god Lykke. Borte er vor kjære Ven, Vi see ham her ei mere; Gud lønne ham i Himmelen. Hans Minde seent vi ære. En Sogneforstander i Rødding Pastorat.